|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-299/2015-03 | ДАТУМ: 08.01.2016. године |

Управа за капитална улагања АП Војводине спроводи отворени поступак јавне набавке добара – **Имобилизација за радиолошку терапију**, број јавне набавке 136-404-299/2015-03, а за коју је Позив за подношење понуда објављен на Порталу јавних набавки дана 29.12.2015. године. Заинтересованo лицe je дана 05.01.2016. године, доставилo Наручиоцу путем електронске поште Захтев за додатна појашњења у вези са припремањем понуде.

У складу са чланом 54. и 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговор на:

**1. Питање:** У конкурсној документацији, у табели на страни 4

1) Подаци о техничким карактеристикама (спецификација):

|  |  |
| --- | --- |
| **Опис предмета набавке** **спецификација тражених обавезних минималних карактеристика које мора задовољити понуђена опрема** | **ПОПУЊАВА ПОНУЂАЧ** |
| **ДА/НЕ** | **КОМЕНТАР** |
| **- ИМОБИЛИЗАЦИЈА ЗА РАДИОЛОШКУ ТЕРАПИЈУ -** |

између осталог стоји ***„Опште: Exact  индексација,  компатибилна са постојећом  имобилизацијом на Институту за онкологију Војводине.“*** С тим у вези молимo вас да нам одговорите на следећа питања:

**Да ли под овим подразумевате начин повезивања основне плоче за имобилизацију са терапијским столом линеарног акцелератора ,односно КТ симулатора (тј. тип фиксационог елемента)?**

**Одговор Наручиоца: Да, формулација се односи на тип фиксационог елемента.**

**2. Питање:** У трећем реду табеле на страни 4 Конкурсне документације пише: „***Постојећа опрема на Институту за онкологију Војводине је произвођача CIVCO“***.

**Како ова реченица не представља стварно стање на ИОВ, молимо да је избаците или замените реченицом: „*Постојећа опрема на Институту за онкологију Војводине је произвођача ORFIT i CIVCO“.***

**Одговор Наручиоца: Ова конкурсна документација, односно техничка спецификација, припремана је много раније него што је корисник опреме ИОВ почео да користи опрему произвођача ОРФИТ. Међутим, у овој јавној набавци захтева се истоветност опреме која се набавља, са постојећом опремом, а та опрема је произвођача CIVCO.**

**3. Питање:** Даље у истој табели,  под ставком 1.5 је наведено: ***„L профили (ручке) за абдоминалне маске  (изражено у паровима)".***

**Питање бр.3:** Како Л профили у овако дефинисаној спецификацији указују на једног произвођача/понуђача, предлажемо у циљу обезбеђења конкуренције да формулацију  ***„L профили (ручке) за абдоминалне маске  (изражено у паровима)" замените реченицом*** : ***„профили (ручке) за абдоминалне маске  (изражено у паровима)".***

**Одговор Наручиоца: Л профили (ручке) за абдоминалне маске (изражено у паровима) се набављају за основне плоче за имобилизацију абдомена које су тренутно у употреби на Институту за онкологију Војводине (произвођача CIVCO), те ће наручилац допунити техничку спецификацију у том смислу.**

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-299/2015-03**